Fillet kebabs | SARIE
FOTO:Micky Hoyle	10 Februarie 2016
Fillet kebabs	deur Barbara Joubert
Koop soetrissie-pesto en gebruik dit as marinade.
genoeg vir 10 kebabs
• 700 g beesfilet
• 125 g rooi-soetrissie-pesto
• 10 kebabstokkies
Sny filet in groot blokke. Plaas in ’n mengbak en gooi soetrissie-pesto en die 30 ml olyfolie oor. Meng goed deur en maak bak toe met kleefplastiek. Plaas in yskas en laat marineer minstens 4 uur, maar verkieslik oornag.
Haal uit en geur met sout en peper. Ryg nou 4 – 5 blokkies aan ’n kebabstokkie. Verhit klein bietjie van die 50 ml olyfolie in ’n riffelpan. Braai 4 kebabs op ’n slag, sowat 2 minute weerskante. Die vleis moet nog lekker pienk in die middel wees. Haal uit en laat afkoel. Foto van gestroopte olifant wen | Netwerk24
Deur Werner Beukes 04 Augustus 2019 21:10
Justin Sullivan se foto van die olifant wat in die noorde van Botswana vir sy ivoor gestroop is.Foto: Justin Sullivan
Die Kaapse fotograaf Justin Sullivan is verlede week aangewys as die wenner met die meeste aanlyn stemme in die kategorie vir enkelfoto’s in die Andrei Stenin- internasionale persfotokompetisie.
Internetgebruikers kan stem vir die wenfoto’s in die kompetisie.
Die foto is uit die lug geneem en toon ’n olifant wat in die noorde van Botswana vir sy ivoor gestroop is. Die stropers het ’n kettingsaag gebruik om die tande af te saag.
Meer as ’n kwart van die aanlyn stemme was vir Sullivan se foto.
Die 28-jarige Sullivan, wat ’n hommeltuig gebruik het om die verwoesting van stropery vas te vang, het op sy Facebook-blad gesê dat hy gemengde gevoelens oor sy wenfoto het.
“Dit is opwindend om te sien dat so ’n belangrike kwessie soos die stropery van olifante wêreldwyd nuus maak en dit nuwe belangstelling in die gesprek oor stropery kan aanwakker. Dit is ook hartverskeurend omdat dit ’n herinnering is aan die ekologiese verlies wat ons tans in die gesig staar.”
Sullivan noem sy foto “Disconnection” omdat die unieke hoek vanuit die lug iets weergee van die desperate situasie, wat nie noodwendig altyd van ’n normale perspektief gesien kan word nie, waarin olifante hulle bevind.
’n Plegtigheid sal op 10 September in Moskou plaasvind om die algehele wenners van die kompetisie aan te kondig. ’n Wêreldwye foto-uitstalling open op dieselfde dag.
Meer oor: Fotograaf